Arved Külanurm

Arved Külanurm (sündinud 9. septembril 1948 Võrumaal Meremäe vallas Tääglova külas) on eesti maadlus- ja sumotreener.

 Elulugu 
Arved Külanurm lõpetas 1969. aastal Tihemetsa Sovhoostehnikumi põllumajanduse mehhaniseerimise erialal ja 1974. aastal Tartu Pedagoogilise Kooli Pärnu filiaali kehalise kasvatuse erialal.

Töömeheteed alustas ta Põltsamaa Põllu- ja Kodumajanduskoolis traktorite õppesõidu õpetajana. Aastail 1970–2000 töötas ta samas koolis kehalise kasvatuse õpetajana. 

Külanurm on võistelnud Eesti meistrivõistlustel suusatamises, murdmaajooksus, orienteerumises, tõstmises, Kreeka-Rooma maadluses ja vabamaadluses. Ta on tulnud Eesti meistriks autoorienteerumises.  

 Treeneritöö 

Arved Külanurm alustas treeneritööd 1. jaanuaril 1966.

Aastatel 1975–1978 oli Arved Külanurm Eesti orienteerujate noortekoondise treener. Tema esimene õpilane oli hilisem meistersportlane Maido Kaljur. 

2003–2007 oli Külanurm Eesti sumo noortekoondise treener ja 2006–2007 Eesti naistemaadluse treener. 2000. aastast on ta Põltsamaa spordiklubi Nipi maadlustreener. 

27. oktoobril 2020 anti Külanurmele Eesti Kvalifikatsiooniraamistiku 7. taseme maadlustreeneri kutse (eluaegne). Lisaks on tal sumotreeneri 3. kategooria kutse.Sissekanne Eesti spordiregistris. Vaadatud 4. november 2012

Arved Külanurme käe all on teiste seas treeninud kahekordne Euroopa meister Johanna Kikkas"Edu tuleb tööle pühendudes" Vooremaa, 4. oktoober 2011 ja Epp Mäe. Meestest on häid tulemusi saavutanud Hergo Andruse, Ardi Andruse, Aimar Andruse, Sander Orion ja Hendrik Orion."Parim treener maadlustreener Arved Külanurm", Vooremaa, 27. jaanuar 2011 

 Tunnustus 
Jõgevamaa parim treener (2010, 2011, 2012)"Arved Külanurm on optimistlik, kuid samal ajal enesekriitiline treener". Vooremaa, 21. jaanuar 2012
Jõgevamaa Kuldrist (2012)"Jõgevamaa Kuldristi pälvib viis ja Hõberisti neli inimest". Vooremaa, 23. veebruar 2012
Põltsamaa valla aukodanik (2021) "Põltsamaa valla aukodanik Arved Külanurm". Maadlusliidu koduleht, vadatud 16.09.2021

 Viited 


 Välislingid 

Kategooria:Eesti maadlustreenerid
Kategooria:Eesti kehalise kasvatuse õpetajad
Kategooria:Sündinud 1948